ঘাটাল মাস্টারপ্ল্যান নিয়ে রিপোর্ট তলব হাইকোর্টের

কলকাতা: ঘাটাল মাস্টারপ্ল্যান নিয়ে রাজ্যের পক্ষ থেকে কী পদক্ষেপ গ্রহণ করা হয়েছে? সেই রিপোর্টই এবার তলব করল কলকাতা হাইকোর্ট। কলকাতা হাইকোর্টের প্রধান বিচারপতি টি এস শিবজ্ঞানম ও হিরণ্ময় ভট্টাচার্যের ডিভিশন বেঞ্চে ঘাটাল মাস্টার প্ল্যানের মামলা চলছে। এবার বেঞ্চের পক্ষ থেকেই জানতে চাওয়া হয়েছে ঘাটাল মাস্টার প্ল্যান তৈরি করার ক্ষেত্রে রাজ্যের তরফ থেকে কী পদক্ষেপ গ্রহণ করা হয়েছে।

উল্লেখ্য, ঘাটাল মাস্টার প্ল্যান নিয়ে দীর্ঘদিন ধরে চলছে রাজনৈতিক তরজা। বহুদিন ধরেই সেখানকার বাসিন্দাদের আশ্বাস দেওয়া হয়েছে শীঘ্রই শেষ হবে ঘাটাল মাস্টার প্ল্যান। কিন্তু এখনও শেষ হয়নি তা। আর সেই প্রেক্ষিতেই কদিন আগে কলকাতা হাইকোর্টে এক স্বেচ্ছাসেবী সংগঠনের তরফ থেকে একটি জনস্বার্থ মামলা দায়ের করা হয়। সেই স্বেচ্ছাসেবী সংগঠনের অভিযোগ, প্রতিবছর বর্ষায় ঘাটালে বন্যা হয় আর তাতেই বিপুল মানুষ ক্ষতির মুখে পড়েন। কিন্তু সেই নিয়ে রাজ্য সরকার কোন পদক্ষেপ গ্রহণ করে না, বরং রাজ্য সরকারের উদাসীন মনোভাবই প্রকাশ পায়।

আরও পড়ুন: নতুন বছরেও জামিন হল না চিন্ময়কৃষ্ণের, জেলেই হিন্দু সন্ন্যাসী

২০১৯ সালে ঘাটাল মাস্টার প্ল্যানের জন্য বরাদ্দ করা হয় আট হাজার কোটি টাকা। কিন্তু সেই আট হাজার কোটি টাকা রাজ্য সরকার ঘাটাল প্ল্যানের জন্য রাজ্য সরকার কীভাবে খরচ করেছে? আদৌ তা খরচ করা হয়েছে কিনা? এই সমস্ত বিষয় সম্পর্কে  রাজ্যের কাছে রিপোর্ট চাইল হাইকোর্ট। হাইকোর্টের তরফ থেকে সাফ জানিয়ে দেওয়া হয়েছে আগামী ৬ সপ্তাহের মধ্যে ঘাটাল মাস্টার প্ল্যান সম্পর্কিত রিপোর্ট জমা দিতে হবে আদালতে।

দেখুন অন্য খবর